પોતાના સાતેય શિષ્યો પર નજર ફેરવી તે આગળ બોલ્યા : ‘તમે લોકો મારી વાત ધ્યાનથી સાંભળો, સમજો. મારી સામે મેં જે સાત પ્યાલા ભર્યા છે, તેમાંથી એક પ્યાલામાં અમૃત છે. બાકીના છ પ્યાલામાં કાતિલ ઝેર ભરેલું છે. હવે તમે સાત જણા એ સાતેય પ્યાલા પી જાઓ. તમારામાંથી છ જણા તાત્કાલિક મૃત્યુ પામશે પરંતુ સાતમો જે જીવતો રહેશે એ અમર બની જશે. તેના પર મૃત્યુની અસર નહિ થાય. તેના શરીરમાં પહોંચી ગયેલું અમૃત તેને અમર બનાવી દેશે.’